CELEX: 32021D0615(01)
Language: fi
Date: 2021-06-04 00:00:00
Title: Komission päätös, annettu 4 päivänä kesäkuuta 2021, Natura 2000 -tunnuksen käyttöluvan myöntämisestä 2021/C 229/03

15.6.2021   
               
               
                  FI
               
               
                  Euroopan unionin virallinen lehti
               
               
                  C 229/6
               
            
         KOMISSION PÄÄTÖS,
         annettu 4 päivänä kesäkuuta 2021,
         Natura 2000 -tunnuksen käyttöluvan myöntämisestä
         (2021/C 229/03)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1) ja erityisesti sen 17 artiklan 3 kohdan,
         ottaa huomioon 19 päivänä syyskuuta 2001 tehdyn komission päätöksen (PV1536), jolla siirretään pääjohtajille ja toimialajohtajille valta päättää siitä, onko tarpeen jättää hakemus niiden vastuulla olevien toimien ja ohjelmien tuloksena olevien teollis- ja tekijänoikeuksien suojaamiseksi, oikeuksiin liittyvien lisenssien myöntämisestä sekä oikeuksien hankinnasta, siirrosta tai luovutuksesta, ja siirretään pääjohtajille asiaa koskeva hallinnollinen toimeenpanovalta,
         sekä katsoo seuraavaa:
         
                     (1)
                  
                  
                     Perussopimuksen 191 artiklan mukaisesti unionin ympäristöpolitiikalla edistetään ympäristön laadun säilyttämistä, suojelua ja parantamista koskevan tavoitteen, mukaan lukien luontotyyppien sekä luonnonvaraisen eläimistön ja kasviston suojelu, saavuttamista.
                  
               
                     (2)
                  
                  
                     Direktiivin 92/43/ETY tavoitteena on edistää luonnon monimuotoisuuden säilyttämistä toteuttamalla unionin tason toimenpiteitä uhanalaisten luontotyyppien ja lajien säilyttämiseksi ja ennallistamiseksi. Euroopan parlamentin ja neuvoston direktiivillä 2009/147/EY (2) pyritään varmistamaan luonnonvaraisten lintujen ja niiden elinympäristöjen laajamittainen suojelu.
                  
               
                     (3)
                  
                  
                     Direktiivit 92/43/ETY ja 2009/147/EY muodostavat perustan nimettyjen luonnonsuojelualueiden ekologiselle verkostolle, joka tunnetaan nimellä Natura 2000 -verkosto.
                  
               
                     (4)
                  
                  
                     Luontotyyppikomitea suunnitteli ja hyväksyi 15 päivänä tammikuuta 1996 Natura 2000 -tunnuksen kyseisen ekologisen verkoston edistämiseksi. Natura 2000 -tunnuksen tekijänoikeuksien haltija on Euroopan unioni.
                  
               
                     (5)
                  
                  
                     Komissio ja jäsenvaltiot käyttävät Natura 2000 -tunnusta Natura 2000 -alueiden yksilöimiseen ja verkoston tunnettuuden lisäämiseen.
                  
               
                     (6)
                  
                  
                     On aiheellista edistää Natura 2000 -tunnuksen käyttöä, jotta voidaan lisätä tietoisuutta Natura 2000 -verkoston paikallistalouksille tarjoamista hyödyistä ja rakentaa uusia kumppanuuksia alueiden hallinnoijien, maanomistajien ja käyttäjien sekä paikallisten yritysten välille ja lisätä Natura 2000 -verkoston tunnettuutta ja sen saamaa tukea. Sen vuoksi on aiheellista myöntää maksuton lisenssi Natura 2000 -tunnuksen käytölle.
                  
               
                     (7)
                  
                  
                     Jotta varmistetaan, että Natura 2000 -tunnusta käytetään tavalla, joka edistää tehokkaasti Natura 2000 -alueiden suojelutavoitteita ja ettei sitä käytetä väärin, on kuitenkin tarpeen vahvistaa Natura 2000 -tunnuksen käyttöehdot.
                  
               ON PÄÄTTÄNYT SEURAAVAA:
         
            Ainoa artikla
            Komissio voi myöntää jäsenvaltion pyynnöstä luvan käyttää Natura 2000 -tunnusta liitteessä olevan lisenssisopimuksen mukaisesti.
         
         
            Tehty Brysselissä 4 päivänä kesäkuuta 2021.
            
               
                  Komission puolesta
               
               Florika FINK-HOOIJER
               
                  Ympäristöasioiden pääosaston pääjohtaja
               
            
         
         
            (1)  EYVL L 206, 22.7.1992, s. 7.
         
            (2)  Euroopan parlamentin ja neuvoston direktiivi 2009/147/EY, annettu 30 päivänä marraskuuta 2009, luonnonvaraisten lintujen suojelusta (EUVL L 20, 26.1.2010, s. 7).
      
      
         
            LIITE
            asiakirjaan komission päätös Natura 2000 -tunnuksen käyttöluvan myöntämisestä
            
               
                  LISENSSISOPIMUS
                  
                     
                  Osapuolet
                  
                     Euroopan unioni edustajanaan Euroopan komissio (jonka kotipaikka on osoitteessa Rue de la Loi 200, 1000 Bryssel, Belgia), jäljempänä ”lisenssinantaja”, jota edustaa tämän sopimuksen tekemiseksi Florika FINK-HOOIJER, ympäristöasioiden pääosaston pääjohtaja,
                  sekä
                  
                     [XXXXXXX], jäljempänä ”lisenssinsaaja”.
                  Lisenssinantaja ja lisenssinsaaja ovat jäljempänä erikseen ”osapuoli” ja yhdessä ”osapuolet”.
                  Kohteena oleva teos, jäljempänä ”lisensoitu materiaali”:
                  Natura 2000 -tunnus, sellaisena kuin se esitetään liitteessä
                  Ottaen huomioon, että
                  Euroopan unioni, jäljempänä ”EU”, katsoo, että ympäristön laadun säilyttäminen, suojelu ja parantaminen, mukaan lukien luontotyyppien sekä luonnonvaraisen eläimistön ja kasviston suojelu, on EU:n yleisen edun mukainen keskeinen tavoite Euroopan unionin toiminnasta tehdyn sopimuksen 191 artiklan mukaisesti.
                  Luontotyyppien sekä luonnonvaraisen eläimistön ja kasviston suojelusta annetulla EU:n direktiivillä 92/43/ETY (1), jäljempänä ”luontodirektiivi”, pyritään edistämään luonnon monimuotoisuuden säilyttämistä toteuttamalla EU:n tason toimenpiteitä uhanalaisten luontotyyppien ja lajien suojelemiseksi ja ennallistamiseksi.
                  Luonnonvaraisten lintujen suojelusta annetulla EU:n direktiivillä 2009/147/EY (2), jäljempänä ”lintudirektiivi”, pyritään varmistamaan luonnonvaraisten lintujen ja niiden elinympäristöjen laajamittainen suojelu.
                  Luontodirektiivi ja lintudirektiivi muodostavat perustan nimettyjen luonnonsuojelualueiden ekologiselle verkostolle, joka tunnetaan nimellä Natura 2000 -verkosto.
                  Natura 2000 -tunnus luotiin tämän ekologisen verkoston edistämiseksi luontodirektiivin 17 artiklan 3 kohdan mukaisesti. Tunnus on tämän sopimuksen liitteessä.
                  Euroopan komissio ja jäsenvaltiot käyttävät tätä tunnusta Natura 2000 -alueiden yksilöimiseen.
                  Euroopan komissio ja luontodirektiivin 20 artiklan nojalla perustetussa luontotyyppikomiteassa edustettuina olevat jäsenvaltiot ovat päättäneet käyttää Natura 2000 -tunnusta tiedottaakseen hyödyistä, joita Natura 2000 -verkosto tarjoaa paikalliselle taloudelle. Tunnuksen käyttö auttaa myös solmimaan uusia kumppanuuksia alueiden hallinnoijien, maanomistajien, maankäyttäjien ja paikallisten yritysten välille sekä lisäämään Natura 2000 -verkoston tunnettuutta ja sen saamaa tukea.
                  EU vahvistaa olevansa Natura 2000 -tunnuksen teollis- ja tekijänoikeuksien, mukaan lukien rajoituksetta tekijänoikeudet ja mallioikeudet, haltija, ja on valmis myöntämään jäsenvaltioille lisenssin tunnuksen käyttämiseen tässä sopimuksessa vahvistettujen ehtojen mukaisesti,
                  osapuolet ovat sopineet seuraavaa:
                  I.   LISENSSIN MYÖNTÄMINEN
                  
                  
                           
                              1.
                           
                           
                              Lisenssinantaja myöntää tässä sopimuksessa määrätyin ehdoin lisenssinsaajalle yksinoikeudettoman, rojaltimaksuttoman, alilisensoitavan ja ehdollisen luvan käyttää, painaa, julkaista ja asettaa nähtäville lisensoidun materiaalin Natura 2000 -verkoston yhteydessä II kohdassa esitettyjä tarkoituksia varten. Lisenssinsaaja voi asettaa lisensoidun materiaalin saataville millä tahansa alustalla, myös painetussa, digitaalisessa ja sähköisessä muodossa, sanotun kuitenkaan vaikuttamatta lisenssinantajan tekijänoikeuksiin.
                           
                        
                           
                              2.
                           
                           
                              Sopimus on voimassa vain lisenssinsaajan lainkäyttövaltaan kuuluvalla alueella.
                           
                        Tämä sopimus tulee voimaan, kun molemmat osapuolet ovat allekirjoittaneet sen, ja se on voimassa toistaiseksi.
                  II.   LISENSSIN EHDOT
                  
                  
                           
                              1.
                           
                           
                              Lisenssinsaajan on käytettävä lisensoitua materiaalia luontodirektiivin ja lintudirektiivin täytäntöönpanossa, erityisesti:
                              
                                          i)
                                       
                                       
                                          yksilöidäkseen alueet, jotka ovat osa Natura 2000 -verkostoa, koska ne on osoitettu ”erityisen suojelutoimen alueiksi” tai ”yhteisön tärkeänä pitämiksi alueiksi” luontodirektiivin mukaisesti tai luokiteltu ”erityisiksi suojelualueiksi” lintudirektiivin mukaisesti; tai
                                       
                                    
                                          ii)
                                       
                                       
                                          yksilöidäkseen toimet, jotka suoraan edistävät Natura 2000 -verkoston luomista, hallinnointia tai edistämistä.
                                       
                                    
                        
                           
                              2.
                           
                           
                              Lisenssinsaaja voi käyttää lisensoitua materiaalia myös sellaisten tavaroiden ja palvelujen yhteydessä, jotka
                              
                                          i)
                                       
                                       
                                          edistävät tiettyjen Natura 2000 -alueiden suojelutavoitteiden saavuttamista edellyttäen, että kyseiset tavoitteet on asetettu luontodirektiivin ja lintudirektiivin mukaisesti; tai
                                       
                                    
                                          ii)
                                       
                                       
                                          ovat peräisin kokonaan tai merkittävältä osin tietyiltä Natura 2000 -alueilta tai sijaitsevat niillä ja ovat täysin yhteensopivia niiden suojelutavoitteiden kanssa edellyttäen, että mainitut tavoitteet on asetettu luontodirektiivin ja lintudirektiivin mukaisesti.
                                       
                                    
                        
                           
                              3.
                           
                           
                              Lisenssinsaaja ei saa käyttää lisensoitua materiaalia millään sellaisella tavalla, joka olisi EU:n lainsäädännön ja politiikkojen tarkoituksen vastaista tai haitallista EU:n toimielinten maineelle.
                           
                        
                           
                              4.
                           
                           
                              Lisenssinsaaja ei saa rekisteröidä lisensoitua materiaalia kokonaan tai osittain tavaramerkiksi eikä sisällyttää sitä omiin tavaramerkkeihinsä millään lainkäyttöalueella.
                           
                        
                           
                              5.
                           
                           
                              Lisenssinsaaja vastaa kaikista kuluista, jotka aiheutuvat tämän sopimuksen mukaisten lisenssinsaajan oikeuksien toteuttamisesta.
                           
                        III.   ALILISENSOINNIN EHDOT
                  
                  
                           
                              1.
                           
                           
                              Lisenssinsaaja voi alueellaan alilisensoida lisensoidun materiaalin II kohdassa mainituilla ehdoilla.
                           
                        
                           
                              2.
                           
                           
                              Lisenssinsaaja ei saa antaa kolmansille osapuolille lupaa rekisteröidä lisensoitua materiaalia kokonaan tai osittain tavaramerkiksi tai sisällyttää sitä niiden omiin tavaramerkkeihin millään lainkäyttöalueella.
                           
                        
                           
                              3.
                           
                           
                              Lisenssinsaaja ei saa antaa kolmansille osapuolille lupaa käyttää lisensoitua materiaalia tavalla, joka olisi EU:n lainsäädännön ja politiikkojen tarkoituksen vastaista tai haitallista EU:n toimielinten maineelle.
                           
                        IV.   TEKIJÄNOIKEUS
                  
                  
                           
                              1.
                           
                           
                              Lisensoidun materiaalin tekijänoikeudet säilyvät Euroopan unionilla.
                           
                        
                           
                              2.
                           
                           
                              Tämän sopimuksen ehtona on, että lisenssinsaaja (ja mahdollinen alilisenssinsaaja) sisällyttää lisensoituun materiaaliin näkyvän viittauksen lisenssinantajan tekijänoikeuteen seuraavasti:
                              © Euroopan unioni
                           
                        
                           
                              3.
                           
                           
                              Tässä sopimuksessa olevat oikeudet myönnetään tekijänoikeuden koko voimassaoloajaksi. Tämä sopimus ei koske EU:n tunnusta ja/tai muuta EU:n tavaramerkkiä, kauppanimeä, tunnusta tai kuviomerkkiä. Lisenssinsaajalle ei anneta muita oikeuksia.
                           
                        V.   LISENSSIN IRTISANOMINEN
                  
                  
                           
                              1.
                           
                           
                              Jos lisenssinsaaja rikkoo tätä sopimusta, osapuolet sitoutuvat keskustelemaan asiasta kahdenkymmenen (20) työpäivän kuluessa lisenssinantajan antamasta kirjallisesta ilmoituksesta. Jos ratkaisuun ei päästä kohtuullisessa ajassa, lisenssinantaja voi irtisanoa tämän sopimuksen ilmoittamalla asiasta kirjallisesti.
                           
                        VI.   Kolmansien osapuolten tekemät rikkomukset ja täytäntöönpanotoimet
                  
                  
                           
                              1.
                           
                           
                              Jos lisenssinsaaja saa tietoonsa, että jokin kolmas osapuoli käyttää lisensoitua materiaalia tavalla, joka on EU:n lainsäädännön tai politiikkojen tarkoituksen vastaista tai haitallista EU:n toimielinten maineelle, lisenssinsaajan on välittömästi ilmoitettava kirjallisesti tällaisesta käytöstä lisenssinantajalle.
                           
                        
                           
                              2.
                           
                           
                              Euroopan komissiolla on oikeus ryhtyä asianmukaisiin toimiin tällaista käyttöä vastaan tiiviissä yhteistyössä lisenssinsaajan kanssa.
                           
                        
                           
                              3.
                           
                           
                              Lisenssinsaajalla on oikeus ja velvollisuus omalla kustannuksellaan ja omissa nimissään ryhtyä toimiin mitä tahansa lisenssinantajan teollis- ja tekijänoikeuksiin kohdistuvaa väitettyä loukkausta vastaan lisensoidun materiaalin osalta.
                           
                        VII.   HALLINNOLLINEN MÄÄRÄYS
                  
                  
                           
                              1.
                           
                           
                              Kaikki tämän sopimuksen täytäntöönpanoon liittyvä yhteydenpito osapuolten välillä sekä kaikki ilmoitukset ja asiaan liittyvä viestien vaihto on tehtävä kirjallisesti ja osoitettava seuraaville vastaanottajille:
                              Tämän sopimuksen täytäntöönpanosta Euroopan komissiossa Euroopan unionin puolesta vastaava henkilö on:
                              [XXXXXXXXXX]
                              Tämän sopimuksen täytäntöönpanosta lisenssinsaajan puolesta vastaava henkilö on:
                              [XXXXXXXXXXXXXXX]
                           
                        VIII.   RIITOJENRATKAISU
                  
                  
                           
                              1.
                           
                           
                              Mitä tahansa tähän sopimukseen liittyvää seikkaa koskevat riidat osapuolten välillä olisi ensisijaisesti pyrittävä ratkaisemaan VII kohdassa nimettyjen osapuolten vastuuhenkilöiden välillä, ja riitaosapuolen olisi otettava asia esille toimittamalla toiselle osapuolelle ilmoitus riita-asiasta.
                           
                        IX.   KOKO SOPIMUS
                  
                  
                           
                              1.
                           
                           
                              Tämän sopimuksen ehdot muodostavat koko osapuolten välisen sopimuksen tämän sopimuksen kohteen osalta.
                           
                        
                           
                              2.
                           
                           
                              Sopimukseen tehtävistä muutoksista on sovittava kirjallisesti osapuolten kesken, ja niistä on tehtävä virallinen lisäys tähän sopimukseen.
                           
                        
                           
                              3.
                           
                           
                              Lisäksi osapuolet sopivat, että kumpikaan osapuoli ei nojaa suullisiin tai kirjallisiin huomautuksiin, sopimuksiin, lausumiin tai sitoumuksiin, jotka on annettu ennen tämän sopimuksen allekirjoittamista, lukuun ottamatta niitä, jotka on nimenomaisesti otettu osaksi tätä sopimusta.
                           
                        X.   SOVELLETTAVA LAKI
                  
                  
                           
                              1.
                           
                           
                              Tähän sopimukseen sovelletaan Euroopan unionin lainsäädäntöä, jota täydennetään tarvittaessa Belgian kansallisella aineellisella oikeudella. Osapuolten väliset riitatapaukset, joista ei päästä sopuratkaisuun, saatetaan Euroopan unionin tuomioistuimen ratkaistavaksi.
                           
                        
                     Tehty kahtena kappaleena Brysselissä ... päivänä ... kuuta vuonna
                     
                        Allekirjoittanut Euroopan komission nimissä Euroopan unionin puolesta:
                        Allekirjoittanut lisenssinsaajan puolesta:
                     
                  
               
            
            
               
                  Liite
                  LISENSOITU MATERIAALI: NATURA 2000 -TUNNUS
                  
                     
                  © Euroopan unioni
                  
                     
                  © Euroopan unioni
               
            
            
               (1)  EYVL L 206, 22.7.1992, s. 7.
            
               (2)  EUVL L 20, 26.1.2010. s. 7.